CELEX: 32010D0176
Language: lt
Date: 1268956800000
Title: 2010/176/: 2010 m. kovo 19 d. Komisijos sprendimas, kuriuo paankstinama restruktūrizavimo pagalbos, suteiktos 2009–2010 prekybos metams pagal Tarybos reglamentą (EB) Nr. 320/2006, antrosios dalies išmokėjimo data (pranešta dokumentu Nr. C(2010) 1710)

24.3.2010   
            
            
               LT
            
            
               Europos Sąjungos oficialusis leidinys
            
            
               L 77/54
            
         KOMISIJOS SPRENDIMAS
   2010 m. kovo 19 d.
   kuriuo paankstinama restruktūrizavimo pagalbos, suteiktos 2009–2010 prekybos metams pagal Tarybos reglamentą (EB) Nr. 320/2006, antrosios dalies išmokėjimo data
   (pranešta dokumentu Nr. C(2010) 1710)
   (2010/176/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. vasario 20 d. Tarybos reglamentą (EB) Nr. 320/2006, nustatantį laikiną Bendrijos cukraus pramonės restruktūrizavimo schemą ir iš dalies keičiantį Reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 10 straipsnio 5 dalį,
   kadangi:
   
               (1)
            
            
               Komisija, remdamasi Reglamento (EB) Nr. 320/2006 10 straipsnio 5 dalimi, gali paankstinti pagalbos, suteiktos pagal tuo reglamentu įsteigtą laikiną cukraus pramonės restruktūrizavimo schemą, išmokėjimo datas.
            
         
               (2)
            
            
               Kadangi Reglamento (EB) Nr. 320/2006 1 straipsnyje nurodytame restruktūrizavimo fonde yra reikalingi finansiniai ištekliai, valstybėms narėms turėtų būti suteikta galimybė įmonėms, augintojams ir įrangą tiekusiems rangovams, atsisakiusiems savo kvotos laikotarpiu nuo 2009 m. spalio 1 d. iki pirmosios dalies išmokėjimo datos, anksčiau išmokėti antrąją restruktūrizavimo pagalbos, suteiktos 2009–2010 prekybos metams, dalį,
            
         PRIĖMĖ ŠĮ SPRENDIMĄ:
   1 straipsnis
   Valstybės narės, nukrypdamos nuo Reglamento (EB) Nr. 320/2006 10 straipsnio 4 dalies, gali vienu kartu išmokėti 100 % to reglamento 3 straipsnyje numatytos restruktūrizavimo pagalbos už 2009–2010 prekybos metus. Tokiu atveju pagalba turi būti išmokama 2010 m. birželį.
   Valstybės narės turi iki 2010 m. kovo 31 d. pranešti Komisijai, ar jos norėtų pasinaudoti pirmoje dalyje numatyta galimybe.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. kovo 19 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 58, 2006 2 28, p. 42.